# Campionat d'Itàlia d'hoquei sobre patins femení

El Campionat d'Itàlia d'hoquei sobre patins femení (en italià: Campionato femminile di hockey su pista), denominada Serie A Femminile, és una competició esportiva de clubs d'hoquei sobre patins italians, creada la temporada 1986-87. De caràcter anual, està organitzada per la Federació Italiana de Patinatge. Hi participen sis equips que disputen la competició en format de lligueta a doble volta. Els quatre millors classificats disputen una fase final en format de final a quatre. L'equip vencedor del torneig és declarat campió d'Itàlia d'hoquei sobre patins. Té dret a participar en la Copa d'Europa d'hoquei sobre patins femenina de la temporada següent.
La competició va popularitzar-se ràpidament ja durant els primers anys es van inscriure's catorze equips. A més, l'alt nivell del torneig va provocar que la selecció italiana aconseguís els dos primers Campionat d'Europa d'hoquei sobre patins (1991 i 1993). Tanmateix, durant la dècada dels 2000, degut a la manca de relleu generacional va provocar que es reduís considerablement el nombre d'equips participants, celebrant-se campionats no oficials o suspenent-se la competició. Des de la temporada 2012-13 se celebra de forma regular.
El dominador de la competició és l'Skaters' Molfetta amb set títols.

## Equips participants

A la temporada 2020-21 hi participen sis equips:
* Agrate Brianza
* Amatori Modena
* Roller Matera
* Roller Hockey Scandiano
* Hockey Valdagno
* Pro Vercelli-Trino

## Historial

* En negreta = Equip guanyador
* (1) = Nombre de campionats
* Nota: Noms dels equips segons l'època
| Edició | Temp. | Data | Campió | Resultat | Subcampió | Seu |
| I | 1986-87 | 31-05-1987 | Rollen Pordenone (1) | 11-1 | Hockey Novara | Pordenone |
| II | 1987-88 | N/D | Skaters' Molfetta (1) | lligueta | Rollen Pordenone | Biassono |
| III | 1988-89 | | Rollen Pordenone (2) | | | |
| IV | 1989-90 | 03-06-1990 | Rollen Pordenone (3) | | | Palasport de Mòdena |
| V | 1990-91 | | Skaters' Molfetta (2) | | | |
| VI | 1991-92 | | Ragazze Molfetta (1) | | | |
| VII | 1992-93 | | Skaters' Molfetta (3) | | | |
| VIII | 1993-94 | | Skaters' Molfetta (4) | | | |
| IX | 1994-95 | | Ragazze Molfetta (2) | | | |
| X | 1995-96 | | Skaters' Molfetta (5) | | | |
| XI | 1996-97 | | Ragazze Molfetta (3) | | | |
| XII | 1997-98 | | Skating Cagliari (1) | | | |
| XIII | 1998-99 | | Ragazze Molfetta (4) | | | |
| XIV | 1999-00 | | Skaters' Molfetta (5) | | | |
| XV | 2000-01 | | Skaters' Molfetta (6) | | | |
| no oficial | 2001-02 | | Tabasco Cagliari | | | |
| XVI | 2002-03 | | Roller Bassano (1) | | | |
| XVII | 2003-04 | | Amatori Breganze (1) | | | |
| XVIII | 2004-05 | | Amatori Breganze (2) | | | |
| XIX | 2005-06 | | Amatori Breganze (3) | | | |
| no oficial | 2006-07 | | Amatori Breganze | | | |
| no oficial | 2007-08 | | SPV Viareggio | | | |
| no es disputà entre 2008 i 2012 | no es disputà entre 2008 i 2012 | no es disputà entre 2008 i 2012 | no es disputà entre 2008 i 2012 | no es disputà entre 2008 i 2012 | no es disputà entre 2008 i 2012 | no es disputà entre 2008 i 2012 |
| XX | 2012-13 | 09-12-2012 | Hockey Bassano (1) | 7-4 | SPV Viareggio | Palasport di Sandrigo |
| XXI | 2013-14 | N/D | Hockey Bassano (2) | lligueta | HP Matera | Breganze |
| XXII | 2014-15 | | HP Matera (1) | | | |
| XXIII | 2015-16 | | Real Breganze (4) | | | |
| XXIV | 2016-17 | | Real Breganze (5) | | | |
| XXV | 2017-18 | N/D | HP Matera (2) | 4-0 / 2-9 | Hockey Pesaro | Final a doble partit |
| XXVI | 2018-19 | 09-06-2019 | Hockey Pesaro (1) | 6-4 | HP Matera | |
| XXVI | 2019-20 | Edició cancel·lada pel risc públic de contagi del COVID-19 | Edició cancel·lada pel risc públic de contagi del COVID-19 | Edició cancel·lada pel risc públic de contagi del COVID-19 | Edició cancel·lada pel risc públic de contagi del COVID-19 | Edició cancel·lada pel risc públic de contagi del COVID-19 |
| XXVII | 2020-21 | 20-06-2021 | Roller Matera (3) | 5-3 | HC Valdagno | Pattinodromo de Forlì |
| XXVIII | 2021-22 | 12-06-2022 | HC Valdagno (1) | 4-3 | Roller Matera | Palalido de Valdagno |

## Referències

* ↑ «Històrique: Championnat d'Europe Feminin» (en francès). CERH. Arxivat de l'original el 2008-04-17. [Consulta: 13 gener 2021].
* ↑ «Campionat Femminile 2020-21». FISR. [Consulta: 13 gener 2021].
* 1 2 3 4 «Dopo 7 anni torna il torneo femminile». hockeypista.it, 21-10-2012. [Consulta: 13 gener 2021].
* ↑ «Campionato al via per l'hockey femminile italiano». hockeypista.it, 22-11-2012. [Consulta: 13 gener 2021].
* ↑ «Campionato Italiano Femminile 2013-2014. Final Four». hockeypista.it. [Consulta: 13 gener 2021].
* ↑ «L'HP Matera vince lo scudetto femminile, l'ultimo della stagione dell'Hockey su Pista». FISR, 27-06-2018. [Consulta: 18 gener 2021].
* ↑ «Campionato Femminile - Final Four 2018/19» (en italià). FISR. [Consulta: 13 gener 2021].
* ↑ «E' il Sud a trionfare nelle ultime due finali tricolore. Argento per Valdagno e Follonica». FISR, 20-06-2021. [Consulta: 8 agost 2022].
* ↑ «Valdagno alza lo Scudetto nella Femminile, il Sarzana nell'Under 19». FISR, 12-06-2021. [Consulta: 8 agost 2022].